CELEX: 62013CN0042
Language: fi
Date: 2013-01-28 00:00:00
Title: Asia C-42/13: Ennakkoratkaisupyyntö, jonka Tribunale Amministrativo Regionale per la Lombardia (Italia) on esittänyt 28.1.2013 — Cartiera dell’Adda SpA ja Cartiera di Cologno SpA v. CEM Ambiente SpA

6.4.2013   
            
            
               FI
            
            
               Euroopan unionin virallinen lehti
            
            
               C 101/11
            
         Ennakkoratkaisupyyntö, jonka Tribunale Amministrativo Regionale per la Lombardia (Italia) on esittänyt 28.1.2013 — Cartiera dell’Adda SpA ja Cartiera di Cologno SpA v. CEM Ambiente SpA
   (Asia C-42/13)
   2013/C 101/23
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per la Lombardia
   
      Pääasian asianosaiset
   
   
      Kantaja: Cartiera dell’Adda SpA ja Cartiera di Cologno SpA
   
      Vastaaja: CEM Ambiente SpA
   
      Ennakkoratkaisukysymykset
   
   
               1)
            
            
               Onko yhteisön oikeuden kanssa ristiriidassa tulkinta, jonka mukaan siinä tapauksessa, että hankintamenettelyyn osallistuva yritys on jättänyt ilmoittamatta osallistumishakemuksessaan siitä, ettei sen tekninen johtaja ole ollut asetuksen nro 163/2006 38 §:n 1 momentin b kohdassa tarkoitetun menettelyn kohteena tai teknisen johtajan osalta ei ole annettu mainitun momentin c kohdassa tarkoitettuja tuomioita, hankintayksikön on suljettava tällainen yritys menettelyn ulkopuolelle siinäkin tapauksessa, että yritys on esittänyt asianmukaisen näytön siitä, että henkilön ilmoittaminen tekniseksi johtajaksi on perustunut puhtaaseen asiavirheeseen?
            
         
               2)
            
            
               Onko yhteisön oikeuden kanssa ristiriidassa tulkinta, jonka mukaan siinä tapauksessa, että kilpailumenettelyyn osallistuva yritys on esittänyt riittävän ja asianmukaisen näytön siitä, ettei 38 §:n 1 momentin b ja c kohdassa tarkoitettujen ilmoitusvelvollisten henkilöiden osalta ole vireillä b kohdassa tarkoitettuja menettelyjä tai ettei heidän osaltaan ole annettu c kohdassa tarkoitettuja tuomioita, hankintayksikön on suljettava päätöksellään tällainen yritys kilpailumenettelyn ulkopuolelle siitä syystä, ettei vaatimusta, josta on säädetty siinä erityissäädöksessä (lex specialis), jonka mukaisesti kilpailumenettely on pantu vireille, ole noudatettu?